Cântăreața Xonia, oprită de polițiști în trafic anul trecut pentru un control de rutină, nu era drogată, așa cum arăta testul inițial. Aceasta este concluzia legiștilor, care au contrazis astfel drugtestul agenților de la rutieră, care indicase un posibil consum de cocaină, astfel că artista scapă de acuzațiile penale, anunță Realitatea Plus.
Acum Xonia vrea să dea în judecată poliția română și așteaptă scuze publice. Totodată, artista spune că în ultimul an a intrat în depresie din cauza incidentului, iar imaginea i-a fost afectată. De altfel, imediat după test artista a anunțat că n-a consumat droguri, iar cantitatea de alcool ar fi fost infimă.
De asemenea, cântăreața vrea să ceară autorităților să le interzică polițiștilor să mai folosească aceste drugteste din cauza numărului mare de erori pe care le dau.